По случай Световния ден на водата 22 март "Водоснабдяване – Дунав” ЕООД, гр. Разград, организира фотоконкурс на тема „Превъплъщенията на водата”
Фотоконкурсът "Превъплъщенията на водата" се организира от "Водоснабдяване – Дунав” ЕООД, гр. Разград, ул. „Сливница” № 3А, e-mail: Този имейл адрес е защитен от спам ботове. Трябва да имате пусната JavaScript поддръжка, за да го видите.
В конкурса може да участват ученици от V до ХІІ клас включително, разделени в две възрастови групи (първа група: от V до VІІІ клас, втора група: от ІХ до ХІІ клас), от общини Разград, Лозница, Цар Калоян в област Разград и общини Попово и Опака в област Търговище.
3. УСЛОВИЯ ЗА УЧАСТИЕ И ИЗИСКВАНИЯ КЪМ СНИМКИТЕ:
• За участие в конкурса се допускат фотографии, които са авторски и не са обект на чужди авторски права;
• В конкурса може да се участва с до две фотографии;
• Фотографиите може да са цветни или черно-бели, без ограничение на използваните технологии на заснемане;
• Фотографиите да са с размер минимум 3000 пиксела по дългата страна;
• Допускат се допълнителни обработки на яркост и контраст на фотографията;
• Не се допускат обработки като: фотоколажи, снимки съдържащи надписи графики или дати;
• На фотографиите не трябва да се виждат лица. Ако присъстват хора, те не трябва да са разпознаваеми. Допустими са силуети, човешки фигури в далечина, снимки, които показват само част от тялото;
• На фотографиите не трябва да се виждат марки на продукти;
• Не е задължително фотографиите да са правени по време на конкурса;
• Фотографиите да отговарят на зададената тема;
• С изпращането на фотографиите участниците отстъпват на "Водоснабдяване – Дунав” ЕООД без възнаграждение и без ограничение правото на използване на фотографите си;
• Фотографиите се изпращат на e-mail: Този имейл адрес е защитен от спам ботове. Трябва да имате пусната JavaScript поддръжка, за да го видите.
4. ПРИДРУЖАВАЩА ИНФОРМАЦИЯ:
Всяка фотография да бъде придружена от трите имена на участника, възраст, клас, населено място и телефон за връзка.
• Срок за изпращане на фотографиите: до 24,00 часа на 17.03.2016 г.;
• Обявяване на победителите в конкурса: на 22.03.2016 г. имената ще бъдат публикувани на сайта www.dunav-rz.com;
• Връчване на наградите – 25.03.2016 г., 10,00 часа, в сградата на „Водоснабдяване – Дунав” ЕООД, гр. Разград, ул. „Сливница” № 3А.
6. ОЦЕНЯВАНЕ:
Оценяването на фотографиите, участващи в конкурса, ще се осъществи от тричленно жури в състав:
Петко Антонов – художник
Теодор Пенчев – фотограф
Антон Анастасов – фотограф
Журито ще избере по шест фотографии от всяка възрастова група, които ще бъдат изложени в офисите на организатора, като от тези 12 фотографии ще определят по две фотографии, авторите на които ще спечелят следните награди:
Първа група (от V до VІІІ клас):
• За 1-во място - ваучер за фототехника на стойност 250 лв.
• За 2-ро място - ваучер за фототехника на стойност 150 лв.
Втора група (от ІХ до ХІІ клас):
Специална награда на работещите във „Водоснабдяване – Дунав” ЕООД: всички работещи във „Водоснабдяване – Дунав” ЕООД ще имат възможност да класират една фотография, авторът на която ще получи велосипед.
7. В КОНКУРСА НЕ МОГАТ ДА УЧАСТВАТ:
• Фотографии, които не отговарят на регламента на конкурса;
• Фотографии, които не притежават нужните технически качества;
• Фотографии на участници в журито, на организатора и на свързани с тях лица;
• Участници, дали неточна и/или непълна информация за фотографията си и за контакт;
• Фотографии, които не са дело на участника;
• Снимки, които не отговарят и/или противоречат на закона за авторското право и сродните му права, такива с дати, воден знак, с обиден характер, с клеветнически, злепоставящи, опозоряващи елементи и т.н.
8. ДОПЪЛНИТЕЛНИ УСЛОВИЯ:
• Организаторът не носи отговорност за непълни, неясни, сгрешени данни или за данни, които не са достигнали до крайната дата по каквато и да е причина.
• Победителите в конкурса ще бъдат уведомени по телефона до два дни след обявяване на имената им.
• Включвайки се в конкурса с фотография, участниците потвърждават, че фотографията им е изцяло тяхно творение. Участниците не могат да намесват организатора при възникнали спорове във връзка с участието им и в случай, че фотографията нарушава личните права или правото върху интелектуалната собственост на други лица.
• Изпращайки фотографията, участниците (или родителите/настойниците) дават право на организатора без заплащане да редактира, издава, променя, предоставя и разпространява фотографията за целите на администрирането и маркетинга на компанията.
• Организаторът на конкурса ще ползва данните на участниците само за целите на настоящия конкурс, освен ако изрично не е уговорил друго с участника. При участие в този конкурс всички участници се съгласяват данните им да бъдат позвани от организатора за целите на администрирането на конкурса и всички други цели, за които участникът е дал съгласието си.